cyanic-selkie/wikianc huggingface dataset:
Malarian antigeenin havaitsemistestit
Histidiinipitoinen proteiini II
Histidiinirikas proteiini II (HRP II) on histidiini- ja alaniinipitoinen, vesiliukoinen proteiini, joka on lokalisoitunut useisiin solukompartimentteihin, mukaan lukien loisen sytoplasma. Antigeenia ilmentävät ainoastaan P. falciparum -trofotsoiitit. P. falciparum -bakteerin HRP II:n on todettu osallistuvan hemozoiinin, loisen tuottaman ferriprotoporfyriini IX:n (Fe(3+)-PPIX) inertin, kiteisen muodon, biokiteytymiseen. Loinen erittää huomattavan määrän HRP II:ta isännän verenkiertoon, ja antigeeni voidaan havaita erytrosyyteistä, seerumista, plasmasta, aivo-selkäydinnesteestä ja jopa virtsasta erittyvänä vesiliukoisena proteiinina. Nämä antigeenit säilyvät verenkierrossa sen jälkeen, kun loistauti on hävinnyt tai vähentynyt huomattavasti. HRP2-pohjaisten testien muuttuminen negatiivisiksi kestää yleensä noin kaksi viikkoa onnistuneen hoidon jälkeen, mutta voi kestää jopa kuukauden, mikä heikentää niiden arvoa aktiivisen infektion havaitsemisessa. Vääriä positiivisia testituloksia on raportoitu potilailla, joilla on nivelreumapositiivinen reumafaktori. Koska HRP-2:ta ilmentää vain P. falciparum, nämä testit antavat negatiivisen tuloksen näytteissä, jotka sisältävät vain P. vivaxia, P. ovalea tai P. malariae:ta; monet muut kuin falciparum-malariatapaukset saatetaan siksi diagnosoida virheellisesti malarianegatiivisiksi (joillakin P. falciparum -kannoilla ei myöskään ole HRP II:ta). PHRP2-pohjaisten RDT-testien tulosten vaihtelevuus liittyy kohdeantigeenin vaihtelevuuteen.
Omboi
Rakennukset ja löydökset
Muut rakennukset pienoiskuva|Pieni Hathorin temppeli (”kappeli”).
Stepan Bandera
Toinen maailmansota
Banderan johtama OUN-b peri suurimman osan vanhasta organisaatiosta, ja se toimi lähinnä Neuvostoliittoa vastaan. Järjestö uskoi hyötyvänsä mahdollisesta tulevasta sodasta natsi-Saksan ja Neuvostoliiton välillä. Sen lopullisena tavoitteena oli Ukrainan itsenäisyys. Järjestö alkoi tehdä yhteistyötä Saksan Wehrmachtin kanssa muodostaen omia sotilasyksiköitään yhteistyötä varten tulevaisuudessa vallattujen alueiden hallitsemiseksi.
Maailmansodan jälkeen
OUN:n kilpailevat ryhmittymät lähettivät omia edustajiaan nyt Neuvostoliittoon kuuluneeseen Ukrainaan. Banderan ryhmittymän turvallisuuspalvelun johtaja Myron Matvijenko jäi kiinni ja paljasti neuvostoviranomaisille järjestön toiminnan yksityiskohtia. Banderan OUN:n asema heikkeni tästä syystä merkittävästi. Hän oli kuitenkin edelleen huomattava kansallisen vastarinnan symboli. Neuvostoliiton turvallisuuspoliisi KGB:n johtaja Aleksandr Šelepin määräsi hänen salamurhansa. KGB:n agentti Bohdan Stašynskyi murhasi hänet 15. lokakuuta 1959 syanidilla myrkkypistoolilla myrkyttämällä. Bandera haudattiin Müncheniin.
Gruyèresin linna
Historia
Linnaa ja ympäröiviä herttuakuntia hallitsivat vuosisatojen ajan Gruyèresin kreivit. Kreivi Michel de Gruyères ajautui konkurssiin vuonna 1554. Hänen velkojansa Fribourgin ja Bernin kantonit takavarikoivat Michelin omaisuuden ja jakoivat kreivikunnan. Vuodesta 1555 vuoteen 1798 linnasta tuli Fribourgin haastemiesten asuinpaikka, ja vuoteen 1848 linnassa asuivat Fribourgin viranhaltijat. Vuonna 1849 linna huutokaupattiin. Sen osti Bovyn suku, joka kunnosti linnan ja käytti sitä kesäasuntonaan.
Love Song
Love Song on yhdysvaltalaisen laulaja-lauluntekijä Sara Bareillesin kappale, jonka julkaisi Epic Records hänen Little Voice-debyyttialbumin debyyttisinglenä kesäkuussa 2007. Se oli ehdokkaana vuoden 2009 Grammy-palkintogaalassa kategorioissa "Vuoden kappale" ja "Paras naisen poplauluesitys".
Amber Midthunder
Perhetausta
Midthunder kuuluu Yhdysvaltain alkuperäiskansoihin. Hän on Fort Peck Sioux -heimon jäsen. Hänen isänpuoleisten esivanhempiensa joukossa on nakodoja, lakotoja sekä dakotoja. Midthunderin äiti puolestaan on Thaimaan kiinalainen.
Alienation
Arvioita
GameSpot antoi pelille arvostelussaan 8/10.
Batha
Alueen pääkaupunki on Ati. Se sijaitsee maan keskellä Sahelin alueella.
Spider-Man 3 – Hämähäkkimies 3
Juoni
Venom ehdottaa Hiekkamiehelle, että he tappaisivat Peterin yhdessä, ja kaksikko päättää käyttää Mary Janea syöttinä. Peter käy pyytämässä apua Harrylta taistelua varten, mutta tämä kieltäytyy. Peterin taistellessa Venomia ja Hiekkamiestä vastaan Harry kuulee palvelijaltaan totuuden isänsä kuolemasta ja saapuu pelastamaan Peterin varmalta kuolemalta. Harry menettää kiiturinsa taistelussa, ja Venom aikoo käyttää sitä lävistääkseen Peterin. Ystävilleen uskollinen Harry hyppää eteen, ja kiiturin terät lävistävät hänen selkänsä. Peter vapauttaa Eddien symbiootin vallasta äänellä, jonka hän saa aikaan hakkaamalla metalliputkia toisiaan vasten. Symbiootti jää putkien sisäpuolelle ja Peter heittää yhden Harryn kurpitsapommeista sen sisuksiin. Brock hyppää kohti symbioottia pelastaakseen sen, mutta myöhästyy pommin räjähtäessä ja tappaessa sekä Brockin että symbiootin.
Puolisotilaalliset joukot
Valtioiden puolisotilaalliset organisaatiot
pienoiskuva|250x250px|Yhdysvaltalainen poliisin SWAT-erikoisjoukko Oregonista. Puolisotilaalliset joukot voivat olla sissejä tai hallituksien luomia joukkoja turvallisuuden takaamiseksi. Osa puolisotilaallisista yksiköistä on kommandoyksikköjä, jotka taistelevat armeijan ulkopuolella (esimerkiksi poliisin erikoisosastot). Osa taas on sotilaallisesti järjestettyjä joukkoja, joita ei kuitenkaan ole tarkoitettu taistelemaan. Yleensä puolisotilaalliset yksiköt ovat kevyesti aseistettuja.
Suomessa
Lakkautettuihin Suomessa toimineisiin puolisotilaallisiin joukkoihin kuului muun muassa Lotta Svärd.
Muualla maailmalla
Yhdysvalloissa puolisotilaallisia joukkoja on muun muassa Yhdysvaltain keskustiedustelupalvelu CIA:lla ja poliisien SWAT-erikoisjoukoissa.
Sérresin arkeologinen museo
Kokoelmat
Museon kokoelmiin kuuluu esineitä esihistorialliselta ajalta bysanttilaisella ajalle. Löydökset ovat peräisin arkeologisista kohteista eri puolilta Sérresin alueyksikön aluetta, mukaan lukien Promachónaksen myöhäisen neoliittisen kauden asutuksesta ajalta 5200–4500 eaa. sekä antiikin ajan kaupungeista Sirris (nykyinen Sérres), Berge (nykyinen Néos Skopós), Argilos, Terpne ja Trailos (Tragilos). Museossa on myös joitakin löytöjä Amfipoliista, mutta suurin osa sen löydöistä on Amfípolin arkeologisessa museossa. Museon kokoelmiin kuuluu muun muassa veistoksia, hautakiviä, votiivistelejä, piirtokirjoituksia, reliefejä, keramiikkaa, rahoja ja koruja. Bysanttilaiselta ajalta kokoelmiin kuuluu muun muassa marmorisia ikoneita.
Selim Töyrä
Amerikka
Yhdysvalloissa Töyrän perheeseen syntyi neljä lasta. Vaimo palasi myöhemmin takaisin Suomeen, mutta Töyrä itse jäi siirtolaisena Yhdysvaltoihin etsimään parempia elämisen mahdollisuuksia. Amerikassa Töyrä omisti Chicagossa suuren kulissimaalaamon, mutta sen ylläpitäminen ei tyydyttänyt hänen taiteellista kunnianhimoaan. Niinpä hän myi sen ja muutti Los Angelesiin, jossa toimi pääsiallisesti muotokuvamaalarina. Asiakkainaan hänellä oli muun muassa useita tunnettuja filmitähtiä. Töyrä saavutti kuuluisuutta taidemaalarina ja hänet nimitettiin muun muassa Los Angelesin yliopiston taideprofessoriksi.
Sorraianponi
Sorraianponi on sitkeänä ja ketteränä toiminut menestyksekkäästi karjanajossa, vaikka tämä työ onkin nykyään vähentynyt. Varmajalkaista rotua on kautta aikojen arvostettu sekä ratsuna että taakkojen kantajana.
Kuvaputki
Historia
Katodisädeputki oli perustana varhaiselle tietokoneen muistille (Williams-putki) Small-Scale Experimental Machinessa.
Heilongjiang
Historia
Kiina ja Neuvostoliitto kävivät 1969–1978 Ussurijoella taisteluja rajakiistojen vuoksi.
Maantiede
Venäjän vastaiset rajat kulkevat pitkin jokia, pohjoisraja pitkin Amuria ja itäraja Ussuria. Heilongjiangin alueella ovat sekä Kiinan pohjoisin että itäisin piste, joista itäisin sijaitsee Amurin ja Ussurin yhtymäkohdassa.
Maasto on vaihtelevaa; maakunnan länsi- ja eteläosissa sekä aivan pohjoisessa on matalia vuorialueita – korkein huippu Jilinin rajalla on 1 690 m. Maakunnan sisäosa, samoin kuin Amurin ja Ussurin rannat, ovat matalaa ja tasaista. Siellä virtaa useita suurehkoja jokia, ja koko seutu kuuluu Amurin valuma-alueeseen. Itäosissa on myös järviä.
Hallinnollinen jako
right|thumb|175px|Heilongjiangin hallinnollinen jako Heilongjiang on jaettu 13 prefektuuritason alueeseen: 11 prefektuuritason kaupunkiin, yhteen prefektuuriin ja Harbinin kaupunkiin joka on suoraan maakunnan hallinnon alaisuudessa.
Alfonso IV (León)
Fruela II (925) hallitsi hetken aikaa veljensä Ordoño II:n (910–925) kuoltua oman perintöosansa lisäksi myös Leonia, eli koko muinaista Asturiaa, kunnes Ordoñon pojat Alfonso ja Ramiro II syöksivät Navarran kuninkaan tuella tämän vallasta. Vuonna 930 Alfonso kuitenkin luopui kruunusta veljensä Ramiron II:n hyväksi ja vetäytyi Sahagúnin luostariin. Oltuaan vuoden luostarissa Alfonso yritti paluuta valtaan, mutta Ramiro II vangitsi ja sokaistutti veljensä, samoin kuin kolme Fruela II:n poikaa.
Alfonso IV:n jälkeen Leónin kuninkaana oli Ramiro II vuosina 930–951.
Steven Lisberger
Lisberger teki onnistuneen paluun vasta 2000-luvulla; hän alkoi vuonna 2007 työstää uutta elokuvaansa Soul Codea.
HDV
HDV:n hyödyt
Kuvan tarkkuus eli resoluutio on huomattavasti suurempi kuin tavallisissa videokameroissa. Kun tavallinen Suomessakin käytettävän PAL-standardin mukaisen videon tarkkuus on 720 × 576 kuvapistettä, on HDV-standardin mukaisten videoiden tarkkuus joko 1280 × 720 tai 1440 × 1080 kuvapistettä.
Ministry
Historia
Vuosi 1999 oli Ministrylle vaikea, kun entinen kitaristi William Tucker teki itsemurhan. Yhtye omisti Tuckerille samana vuonna ilmestyneen albumin Dark Side of the Spoon. Vuoden 1999 albumin jälkeen yhtye jätti levy-yhtiönsä Warner Brosin ja julkaisi best of -levyn Greatest Fits ja live-albumin Sphinctour.
Uusi Aura
thumb|200px|Lehden ensimmäisen varsinaisen numeron etusivu. Uusi Aura oli Turussa vuosina 1880–1964 ilmestynyt sanomalehti. Vuoteen 1896 saakka sen nimenä oli Aura.
COSCO
thumb|300px|M/S Cosco Vancouver. COSCO eli China Ocean Shipping (Group) Company on yksi maailman suurimmista linjaliikennettä harjoittavista varustamoista. Se on Kiinan valtionyritys. Kiinan valtio muodosti COSCOn yhdistämällä China Ocean Shippingin ja China Shipping Companyn vuonna 2016. Vuonna 2017 COSCO hankki omistukseensa kilpailleen Orient Overseas Container Linen (OOCL).
Xak
Sarjakuva
Yleisön toivomuksesta [Another] Xak julkaistiin uudestaan vuonna 1995 fanitekoisena dōjinshi-versiona. Seta Noriyasua pyydettiin silti jatkamaan luomaansa 130-sivuista sarjakuvaa 60 sivulla, jotta se olisi saanut jatkoa ja ylittänyt halvempaan taskukirjajulkaisuun vaaditun 200 sivun rajan. Vedoten moneen muuhun työn alla olevaan hankkeeseen ja siihen, ettei hän laskenut kyseistä sarjakuvaa parhaimpiin töihinsä, Noriyasu päätti olla pidentämättä [Another] Xakia.
Maijajärvi (Padasjoki)
Maantietoa
Järven pinta-ala on 6,0 hehtaaria, se on 750 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Opel Corsa C
Opel Corsa C on Opel Corsan kolmannen sukupolven malli, jota valmistettiin vuosina 2000–2006. Japanissa autoa myytiin nimellä Opel Vita.
Dandy
Sanan etymologiaa
Nykyisin hyvin pukeutuvaa ja itsestään huolehtivaa miestä voidaan kutsua dandyksi, joskaan dandyismi ei rajoitu aina pelkästään ulkokuoreen. Charles Baudelairen mukaan dandyismi on minän palvontaa.
Jyrkkävuoren kalliomaalaus
Jyrkkävuoren kalliomaalaus sijaitsee Rapojärvellä Jyrkkävuorella Kouvolassa Kymenlaaksossa. Se on laajahko kivikautinen kalliomaalaus, josta erottuu vielä muutama kuvio. Maalauksen löysi Timo Miettinen vuonna 1984.
Charles III
Julkinen ja yksityinen elämä
Charles on kiinnostunut ympäristöstä, arkkitehtuurista ja kaupunkirakentamisesta. Vuosina 1984–1988 hän piti sarjan huomiota herättäneitä julkisia puheita, joissa hän arvosteli modernia arkkitehtuuria rumaksi ja modernia kaupunkisuunnittelua kaoottiseksi sekä vaati paluuta klassiseen arkkitehtuuriin. Kuuluisin tapaus oli Royal Institute of British Architects -järjestön 150-vuotisjuhlissa vuonna 1984 pidetty puhe, jossa Charles tyrmäsi muun muassa suunnitteilla olleen National Galleryn lisärakennuksen kuvaten sitä ”hirviömäiseksi”. Prinssin puheen seurauksena National Gallery tilasi arkkitehti Robert Venturilta uuden suunnitelman, joka jäljitteli uskollisesti klassista tyyliä. Vuonna 1988 Charles teki BBC:lle televisio-ohjelman, jossa hän toi esiin mielipiteitään asuinympäristöjen suunnittelusta Britanniassa. Ohjelman materiaali julkaistiin seuraavana vuonna kirjana A Vision of Britain. Arkkitehtikunta ei pitänyt kirjasta, mutta suuri yleisö otti sen ja Charlesin mielipiteet omikseen. Kun Charlesin perinnetietoiset näkemykset eivät kelvanneet arkkitehtikouluille, hän perusti oman arkkitehtuurikoulunsa nimeltä The Prince's School of Traditional Arts. Lopulta hän perusti myös oman kaupunkinsa Poundburyn Dorsetiin Dorchesterin lähelle.
Opel Corsa E
Opel Corsa E (2014–2019)
Corsassa oli mahdollista valita kahden alustaratkaisun väliltä. Vakiona oli Comfort-alusta, joka soveltuu 14–16-tuumaisille pyörille. Urheilullisempi Sport-alusta tuli vakiona pyöräkoon ollessa 17 tuumaa. Sen sai myös valinnaisena 16-tuumaisten pyörien yhteyteen. left|thumb|250x250px|Viisiovinen Opel Corsa E.Corsa E:ssä oli paljon varusteita, joita oli aiemmin totuttu näkemään vain suurempien kokoluokkien autoissa. Esimerkiksi bi-xenon-ajovalot ja liikennemerkkien tunnistusjärjestelmä Opel Eye olivat saatavana Corsaan joko vakio- tai lisävarusteina versiosta riippuen. Lisävarusteiseen IntelliLink-tietoviihdejärjestelmään voi yhdistää älypuhelimen, jolloin siihen voi ladata erilaisia sovelluksia, muun muassa navigointijärjestelmän ja internetradion. vasen|pienoiskuva|Vauxhall Corsavan Moottoriosastolla suurin uudistus oli kolmesylinterinen 1,0-litrainen (90/115 hv) bensiinimoottori. Aiemman 1,2 litran Twinport-moottorin korvasi Suomessa uusi 1,4-litrainen Ecotec (75/90 hv). Sen 90-hevosvoimaisen version yhteyteen sai halutessaan kuusivaihteisen automaattivaihteiston, joka oli ensimmäinen laatuaan B-segmentissä, tai vaihtoehtoisesti viisivaihteisen Easytronic-robottivaihteiston. Manuaalivaihteisto on 1,4-litraisessa viisivaihteinen ja 1,0-litraisessa kuusivaihteinen. Dieselmoottorina oli 1,3-litrainen CDTI (75/95 hv) start/stop-järjestelmällä ja viisivaihteisella manuaalivaihteistolla.
Pakettiautoversio Corsavanin moottorivaihtoehtoina olivat 1,2-litrainen (70 hv) Ecotec-bensiinimoottori sekä 1,3 CDTI. Molempien yhteydessä voimansiirtona on viisivaihteinen manuaalivaihteisto.
Dimítris Christófias
Elämä ja ura
Christófias sai vuoden 2008 presidentinvaalin toisella kierroksella 53,36 % äänistä. Hänen vastaehdokkaanaan oli konservatiivien Ioánnis Kasoulídis. Ennen vaaleja Christófias lupasi aloittaa uudelleen neuvottelut jaetun Kyproksen yhdistämiseksi. Pohjois-Kyproksen turkkilaisen tasavallan johtaja Mehmet Ali Talat otti heti presidentinvaalin jälkeen yhteyttä Christófiasiin ja esitti tapaamista.
Christófias oli ainoa kommunistinen valtionpäämies Euroopan unionissa.
Niklas Peltomäki
Ura
Peltomäki on Espoo Bluesin kasvatti. Hän voitti seurassa kauden 2013–2014 päätteeksi C-nuorten Suomenmestaruuden. Kauden 2015–2016 päätteeksi Peltomäki voitti B-nuorten SM-hopeaa. Kaudella 2017–2018 hän toimi Bluesin A-nuorten varakapteenina. Peltomäki sijoittui tehoilla 8+22=30 koko A-nuorten SM-liigan puolustajien pistepörssissä kuudenneksi. Hänet valittiin kauden päätteeksi sarjan ensimmäiseen tähdistökentälliseen. Peltomäki debytoi kauden aikana myös miesten peleissä pelattuaan kahdeksan runkosarjaottelua Mestis-joukkue Espoo Unitedissa tehden yhden maalin.
Margaret Gorman
Margaret Gorman (18. elokuuta 1905 − 1. lokakuuta 1995) oli yhdysvaltalainen malli ja kauneuskuningatar, joka voitti ensimmäisen Miss America -kauneuskilpailun, kun hänet kruunattiin Miss District of Columbiaksi vuonna 1921.
Sauli Koskinen
Ura
Sauli Koskinen juonsi vuoden 2014 Big Brotherin yhteydessä arki-iltaisin esitettävän Big Brother Extra -ohjelman. Koskinen opiskeli vuoden kestäneessä koulutuksessa personal traineriksi, jossa ammatissa hän toimii (syksy 2019).
Novair
Laivasto
pienoiskuva|Novairin Airbus 321-NEO laskeutumassa [[Lappeenrannan lentoasema|Lappeenrannan lento-asemalle.]] Novairin laivastoon kuului toukokuussa 2019 seuraavat koneet. Keski-ikä laivastolle on kaksi vuotta.
Vähä-Tevänti
Maantietoa
Järven pinta-ala on 2,6 hehtaaria, se on 300 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Plaid Cymru
Plaid Cymrun läheinen liittolainen ja kumppani on Skotlannin kansallispuolue (SNP). Molempien puolueiden kansanedustajat tekevät läheisesti yhteistyötä. Plaid Cymru ja SNP toimivat yhtenä parlamenttiryhmänä Ison-Britannian parlamentissa. Puolueet ovat myös tehneet yhteisen vaalikampanjan nimeltä ”Kelttiläinen liittouma” (Celtic Alliance) vuosien 2001 ja 2010 Ison-Britannian parlamenttivaaleissa. EU-parlamentissa Plaid Cymru ja SNP kuuluivat molemmat Euroopan vapaaseen allianssiin.
Susanthika Jayasinghe
Susanthika Jayasinghe (s. 17. joulukuuta 1975) on entinen srilankalainen pikajuoksija.
Bixente Lizarazu
Bixente Lizarazu (s. 9. joulukuuta 1969 Saint-Jean-de-Luz, Ranska) on ranskalainen jalkapalloilija, joka kuuluu Ranskan baskivähemmistöön. Hänen pelipaikkansa oli puolustaja.
Lizarazu on menestynyt myös seurajoukkueissa. Ensimmäinen huipputason seura hänen urallaan oli Bordeaux, jonka riveissä hän pelasi muun muassa UEFA Cupin finaalissa vuonna 1996. Bordeaux'sta Lizarazu siirtyi baskiseura Athletic Bilbaoon, jossa hän oli ensimmäinen muualta kuin Espanjasta kotoisin oleva pelaaja. Seuraava seura oli Bayern München, jossa hän voitti vuosina 1997–2001 kaksi Bundesliigan mestaruutta, neljästi Saksan cupin, neljästi Saksan supercupin, Mestarien liigan ja seurajoukkueiden maailmanmestaruuden. Seitsemän Münchenissä vietetyn vuoden jälkeen Lizarazu siirtyi kotimaahansa, Marseille'hin kaudeksi 2004, mutta ei sopeutunut riittävästi joukkueeseen ja ympäristöön, joten hän palasi takaisin Baijeriin vain kuuden kuukauden jälkeen. Lizarazun perinteinen pelinumero 3 oli tällä välin annettu Lúciolle, joten hän valitsi syntymävuoteensa viittaavan numeron 69.
Ranskan Baskimaassa on Bixente Lizarazun mukaan nimetty stadion.
Aktuk
Historia
Kylän uskotaan olevan 1600-luvulla perustettu, kun Aktuk asettui alueelle ja antoi uudelle kylälle nimensä. Tiettävästi samoihin aikoihin neljä muutakin kylää perustettiin; Urazawıl, Atarawıl, Kızımawıl ja Kadımawıl. Viisikko saattoi olla sukua.
Nimi Aktuk tarkoittaa oletettavasti "valkoparta". (Ak = valkoinen, tök = karva). Kylän toinen nimi "Yañapar" ('Uusi Par') saattaa puolestaan viitata siihen, että kyseisellä paikalla olisi ollut aikaisemmin mordvalainen kylä nimeltään Par, joka samalla on myös sen läpi virtaavan joen nimi.
Lapajärvi (Padasjoki)
Maantietoa
Järven pinta-ala on 1,9 hehtaaria, se on 250 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 146,6 metriä mpy.
Nikiaan rauha
Neuvottelut käytiin Spartan kuninkaan Pleistoanaksin ja ateenalaisen Nikiaan johdolla. He päättivät, että palattaisiin sotaa edeltäneeseen tilaan. Ateena palauttaisi Spartalle valtaamansa Pyloksen ja Sfakterian. Ateena saisi kuitenkin pitää Nisaian ja luopuisi Plataiaista. Sparta vuorostaan luopuisi Amfipoliista. Ateena luovuttaisi myös ottamansa spartalaiset sotavangit.
Naisen kasvot (vuoden 1938 elokuva)
Juoni
Tulipalossa kasvonsa vahingoittanut nainen on rikollisjoukkueen päällikkö. Tarina saa kuitenkin uuden käänteen, kun hän nyrjäyttää nilkkansa ja joutuu lääkärinhoitoon. Lääkäri lupaa korjata kasvojen vauriot, mutta kehottaa häntä muuttumaan myös sisäisesti. Nainen on kuitenkin sopinut menevänsä kotiopettajaksi rikkaaseen perheeseen, josta on tarkoitus huijata rahat. Hän rakastuu ja hänen omatuntonsa herää.
Vankilatatuointi
Symboliikka
Vankilatatuointeihin on aina liittynyt paljon symboliikkaa. Tatuointi saattaa kuvastaa esimerkiksi vangin tekemää rikosta, tuomion pituutta, hänen hierarkista asemaansa vankilassa tai vankilajengiä, johon hän kuuluu. Vankilatatuointeja ei tule kuitenkaan sekoittaa varsinaisiin jengitatuointeihin.
Sigrid Undset
Elämänvaiheet
Undset pakeni vuonna 1940 Norjan saksalaismiehitystä Yhdysvaltoihin mutta palasi toisen maailmansodan päätyttyä vuonna 1945.
Barbara Jo Walker
Elämä
Hän oli viimeinen Miss America, joka kruunattiin uimapuvussa; kaikki vuodesta 1947 lähtien on kruunattu iltapuvuissa. Walker oli Miss Memphis, viimeinen kaupungin edustaja, joka voitti Miss America -kruunun.
Pirkko-Liisa Perttula
Kelvottoman koululaisen käsikirjat
Kirjat on kuvittanut Juha Roikonen.
Georg Stiernhielm
Tuotanto ja merkitys
Stiernhielmiä pidettiin Ruotsissa aikansa oppineimpana henkilönä, jonka kirjallinen tuotanto oli monialaista. Hän julkaisi viisi-kuusikymmentä kirjallista teosta, jotka runouden lisäksi käsittelivät matematiikkaa, luonnontieteitä, lakitieteitä, historiaa, tilastotiedettä ja kielitiedettä. Erik Gustaf Geijeron kuvannut Stiernhielmiä "kaikessa suurena alkuunsaattajana". Hän oli ensimmäisiä ruotsalaisia matemaatikkoja, jotka saivat laajempaa huomiota ja hän toi matkoiltaan paljon aiemmin valtakunnassa tuntematonta matemaattista tietoa Ruotsiin. Hallitus kuunteli hänen neuvojaan valtakunnallisten mittayksiköiden perustamiseksi tieteelliselle pohjalle. Hän myös toi Ruotsiin mikroskoopin ja suurennuslasin. Lakitieteilijänä hän kävi läpi vanhat ruotsalaiset lait ja julkaisi Vestgötalagen -teoksen. Hän oli ensimmäinen, joka lisäsi lakikirjoihin selityksiä. Filosofina Stiernhielm suosi Platonia ja Plotinosta mutta vastusti kartesiolaisuutta. Historioitsijana hän pyrki näyttämään toteen kansainvaellusten olevan lähtöisin Ruotsista ja pyrki osoittamaan ruotsin kielen aseman kaikkien kielien kantakielenä. Vaikka hänen kansallismielisiä historia- ja kielitutkimuksiaan ei pidetä järin tieteellisinä, häntä pidetään kuitenkin eräänä ensimmäisistä vertailevan kielentutkimuksen alkuunpanijoista.
Insuliinihoito
Nuoruustyypin diabeteksessa eli täydellisessä insuliininpuutostilassa tavoitteena on korvata insuliininpuutos annostelemalla kehonulkoista insuliinia. Tavallisesti ryhdytään niin kutsuttuun monipistoshoitoon, jossa pitkävaikutteisen insuliinin lisäksi pistetään aterioiden yhteydessä lyhytvaikutteista insuliinia ruoan hiilihydraattimäärän mukaan. Hoidon tarkoituksena on ylläpitää mahdollisimman normaalia verensokeripitoisuutta.
Ylihärmän rata
Viimeinen tavarajuna liikennöi radalla 27. joulukuuta 1990. Ylihärmän liikennepaikka oli lakkautettu jo 1985, jonka jälkeen rata oli Härmän aseman alainen teollisuusrata. Rataosuus purettiin liikenteen lakkauttamisen jälkeen, mutta Lapuanjoen ylittävä rautatiesilta jätettiin paikalleen. Myös ratapenkka on suurimmilta osin yhä nähtävissä.
Baran kulttuuri
Aikajako
Baran kulttuurin aikajako pääpiirteittäin
Valkea Hirsijärvi
Maantietoa
Järven pinta-ala on 1,5 hehtaaria, se on 150 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 450 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 150,2 metriä mpy.
Kemin Into
Seuran historia
Seuran kuului aina vuoteen 1918 asti SVUL:ään jäsenseurana, mutta Suomen sisällissodan jälkeen perustetusta Tyoväen Urheiluliitosta (TUL) tuli seuran keskusjärjestö vuodesta 1919 alkaen. Into kuului 1920-luvun lopulla TUL:ssä sosiaalidemokraattijohtoisen liiton oppositioon, jonka vuoksi seura erotettiin TUL:stä 1928. Seura kuului syksyllä 1929 perustetun Työläisurheilun Yhtenäisyyskomitean (TYK) alaisuuteen, jonka toiminnan viranomaiset lakkauttivat syksyllä 1930. Näin myös jäsenseurojen, kuten Innonkin, toiminta lakkautettiin.
Korvaavana seurana vuodesta 1934 toimi Voimistelu&Urheiluseura Kemin Veto. Seurasta oli TUL:n jäsenseura. Sen toimintaa kesti aina vuoteen 1945, jolloin nimeksi otettiin uudelleen Kemin Into.
Nyrkkeily
Nyrkkeily tuli Kemin Innon lajivalikoimaan 1924, jolloin menesty oli lähinnä piiritasolla. Nyrkkeilytoiminta lamaantui tultaessa 1930-luvulle.
Kemin Innon nyrkkeilyn menestyksen taustavoima 1950-luvulla oli Taisto Tuominen, myöhempi liikuntaneuvos. Oman aktiiviuransa lopettamisen jälkeen vuonna 1958 hän keskittyi valmennustyöhön. Menestyneitä intolaisnyrkeilijöitä olivat moninkertainen TUL-mestari ja maaotteluedustaja Mauri Ruonala kuten myös Paavo Aho ja Mauri Saarivainio. Menestyneimmäksi intolaisnyrkkeilijäksi kohosi Reima Virtanen.
Henan
Historia
thumb|[[Shang-dynastian aikaista oraakkelin luukirjoitusta. Varhaisinta kiinankielistä kirjoitusta]] Maakunnassa sijaitsee monien Kiinan dynastioiden pääkaupunki Luoyang.
František Veselý
Veselý edusti kotimaassaan Dukla Prahaa kausina 1962–1964 ja Slavia Prahaa kausina 1964–1980. Hän voitti Tšekkoslovakian mestaruuden vuonna 1964. Pelaajauransa lopulla hän pelasi Itävallassa.
Satulapallokala
Satulapallokala (Canthigaster valentini) on mustavalkokirjava melko pienikokoinen pallokala, jota näkee joskus meriakvaarioissa.
Ravinto
Satulapallokala syö luonnossa enimmäkseen viher- ja punalevää, sekä pieniä selkärangattomia. Sen hampaat ovat sopeutuneet kovakuorisen ravinnon syömiseen.
Iso Peltointaustanjärvi
Maantietoa
Järven pinta-ala on 21 hehtaaria, se on 850 metriä pitkä ja 400 metriä leveä. Järvellä on kartan mukaan yksi saari. Sen rantaviivan pituus on 2,5 kilometriä.
Tentyra
Maantiede
Tentyra sijaitsi Niilin länsirannalla joen suuren mutkan kohdalla noin 60 kilometriä pohjoiseen Thebasta eli Diospolis Megalesta. Samalla kohdalla joen toisella puolella sijaitsi Kainen kaupunki. Seuraavina yläjuoksulle päin olivat Koptos ja Apollonopolis Mikra, ja alajuoksulle päin muun muassa Diospolis Mikra ja Abydos. Nykyisin Tentyran paikalla on kaupungista nimensä perinyt Denderan kaupunki.
Rakennukset ja löydökset
Hathorin temppeli pienoiskuva|Hathorin temppeli. pienoiskuva|Hathorin temppelialueen pohjoisportti.
Iseion (lat. Iseium) eli Isikselle omistettu temppeli sijaitsi lähellä Hathorin temppeliä, sen lounaiskulman takana. Se koostuu yhdestä keskuskammiosta ja kahdesta muusta kammiosta. Temppelin hieroglyfikirjoituksissa esiintyvät nimet Augustus, Claudius ja Nero. Temppelin itäpuolella on pyloni, jonka kreikankielinen piirtokirjoitus ilmoittaa, että se omistettiin Isikselle Augustuksen 31. hallintovuonna.
Tuomari Martta
Juoni
pienois|[[Helena Kara.]] Oikeustieteen professorin Kalle Karstan on määrä tentata opiskelijoita suullisessa loppukuulustelussa. Köyhän maatalon poika Väinö Pellikka valmistautuu kuulusteluun ilman kallista valmennuskurssia, rikkaan miehen poika Pentti Raitanen valmistautuu ilman paineita ja samalla kuhertelee Hedviginsä kanssa. Martta Kaataja valmistautuu lopputenttiin poikaystävänsä Juho Karstan avustamana. Kalle Karsta on Juhon isä, mutta ei tiedä tämän seurustelusta Martan kanssa. Lopputentissä Martta pärjää parhaiten, mutta sortuu virheeseen, jonka vuoksi hän ei pääse läpi. Professori Karstan on vaikea hyväksyä naista lainoppineeksi, mikä myös vaikuttaa vahvasti hylkäyspäätökseen. Karstan vaimo Ilona Sjöberg-Karsta on hammaslääkäri ja uranainen ja aina poissa kotoa. Professori Karsta sen sijaan viihtyy kotonaan ja tekee mielellään kotitöitä perheen kotiapulaisen kanssa.
Länsipohjalaiset
Historia
1950-luvulla elinkeinorakenteen muutos teki suuresta osasta alueen asukkaista työttömiä. Tämä johti monien muuttamisen Jällivaaran ja Kiirunan kaivosalueille. Eniten muuttajia lähti Pajalasta ja Ylitorniolta.
Tuomari Martta
Juoni
Kuulustelussa käy ilmi, että Hedvig on synnyttänyt poikalapsen vankilan sairaalassa. Pentti on varsin vastentahtoisesti syyttämässä morsiantaan isänsä taposta. Oikeuden edessä hän tunnustaa olevansa Hedvigin lapsen isä. Hedvig kaipaa poikaansa ja kummastelee, kuinka Martta on saattanut jättää lapsensa uran takia.
Marttaa painaa ennestäänkin syyllisyys, jota edelleen pahentaa traaginen uutinen. Hänen poikansa on loukkaantunut vakavasti ja kamppailee elämästään sairaalassa. Hedvigin tapauksessa ilmenee lieventäviä asianhaaroja, ja hänet vapautetaan syytteistä. Pentti ja Hedvig ovat jälleen onnellisesti yhdessä. Martta sen sijaan jättää tuomarin sijaisuuden ja rientää Helsinkiin.
Vastaanotto
Kritiikissä elokuvaa on luonnehdittu pateettiseksi ja hitaasti käynnistyväksi. Ohjaus on kuivakkaa, joskin huolellista. Elokuvan teeman käsittely on selvästi vanhanaikainen.
Valkoisten voitonparaati
Taustaa
Valkoiset järjestivät voitonparaateja myös muissa sodan aikana valtaamissaan kaupungeissa. Suuria paraateja pidettiin muun muassa Vaasassa ja Viipurissa, joissa molemmissa Mannerheim oli mukana.
Cristiano Ronaldo
Ronaldosta tuli jalkapallon MM-kilpailuissa 2018 eniten maaotteluissa maaleja tehnyt eurooppalainen pelaaja, kun hän ohitti Ferenc Puskásin ennätyksen 84 maalia. Ronaldosta tuli myös kaikkien aikojen eniten maaleja kilpailullisissa otteluissa tehnyt pelaaja tammikuussa 2021, kun hän teki 760. maalinsa Juventuksen ja Napolin välisessä Italian Supercupin ottelussa.
Nex Machina
Peliin on otettu vaikutteita Robotron: 2084 ja Smash TV -peleistä. Suunnitteilla on myös kolikkopelikabinetin julkaisu yhteistössä Jarvisin Raw Thrills -yrityksen kanssa.
Cristiano Ronaldo
Kausi 2010–2011
Real-ikoni Raúlin lähdettyä joukkueesta kesällä 2010 Ronaldo sai pelinumerokseen tutun vapaaksi jääneen 7. Ronaldo laukoi 23. lokakuuta 2010 neljä maalia ottelussa Racing Santanderia vastaan, joka oli hänen suurin maalimääränsä yhden ottelun aikana koko pelaajaurallaan. Kauden toisen hattutemppunsa hän teki ottelussa Athletic Bilbaota vastaan. Vuoden 2010 viimeisessä ottelussa Copa del Reyssä Levantea vastaan hän teki jälleen hattutempun, kun Real Madrid murskasi valencialaisseuran lopulta 8–0.
Nex Machina
Vastaanotto
The Guardian -lehti antoi pelille viisi tähteä viidestä arvostelussaan. Peli on myös The Guardian-lehden vuoden 2017 kymmenen parhaan pelin listalla.
Cristiano Ronaldo
Kausi 2011–2012
pienoiskuva|vasen|upright|Ronaldo voitti ensimmäisen liigamestaruutensa [[Espanjassa kauden 2011–2012 päätteeksi.]] 24. syyskuuta 2011 Rayo Vallecanoa vastaan syntyi hänen kauden toinen hattutemppunsa virallisissa otteluissa. Vajaan kuukauden kuluttua 22. lokakuuta 2011, Ronaldon maalihanojen olleen tukossa kolmen edellisen ottelun ajan, syntyi hänen Primera División-uransa kymmenes hattutemppu ottelussa Málagaa vastaan. Ronaldon hattutemput saivat jatkoa 7. marraskuuta 2011, kun madridilaisseura kaatoi Osasunan murskalukemin 7–1. 26. marraskuuta 2011 pelatussa Madridin derbyssä Atlético Madridia vastaan hän viimeisteli kaksi maalia rangaistuspotkuista. Ronaldon uran kolmastoista hattutemppu näki päivän valonsa 17. joulukuuta 2011 ottelussa Sevillaa vastaan. 22. tammikuuta 2012 ottelussa Athletic Bilbaota vastaan hänen maalisaldonsa karttui jälleen kahdella maalilla, joista kumpainenkin syntyivät rangaistuspotkuista. Kauden toisessa kohtaamisessa Zaragozaa vastaan, hän viimeisteli ottelun toisen ja kolmannen maalin, Real Madridin voittaessa 3–1. Hän viimeisteli yhteensä kaksi maalia otteluparissa Barcelonaa vastaan Copa del Reyn puolivälierissä, joka eteni kuitenkin parista jatkoon lopulta yhteismaalein 4–3. 12. helmikuuta 2012 hän teki jälleen hattutempun, kun madrilaiset kaatoivat Levanten Santiago Bernabéulla 4–2. Voitolla joukkue kasvatti piste-eronsa kymmeneen toisena olleeseen Barcelonaan. 24. maaliskuuta 2012 hän ylitti 100 maalin rahapyykin kolmantena kautetaan Primera Divisiónissa.
11. huhtikuuta 2012 pelatussa kauden toisessa Madridin derbyssä Ronaldo teki hattutempun Real Madridin kaadettua paikallisvastustajansa Atlético Madridin numeroin 4–1. Näillä osumilla hän nosti kauden maalimääränsä 40, mikä teki hänestä sarjan historian ensimmäisen pelaajan, joka on ylittänyt 40 maalin rajan kahdella perättäisellä kaudella. Hän rikkoi viime kautisen ennätyksensä 14. huhtikuuta 2012 ottelussa Sporting Gijónia vastaan. 21. huhtikuuta 2012 pelatussa El Clásicossa Barcelonaa vastaan hän teki joukkueensa 2–1-voittomaalin ja käytännössä varmisti tällä historiansa 32. sarjamestaruuden madridilaisseuralle. Ronaldo päätti kauden 46 osumaan, jolla hän ei kuitenkaan voittanut Pichichi-palkintoa, Lionel Messin tehtyä 50 maalia. 13. kesäkuuta 2012 Ronaldo palkittiin Di Stéfano -palkinnolla, joka myönnetään kauden parhaalle pelaajalle.
Nenetsit
Nenetsit jaetaan kahteen etnografiseen ryhmään: tundranenetseihin ja metsänenetseihin. Nämä ryhmät eroavat toisistaan suku- ja klaanirakenteensa, murteensa ja joidenkin kulttuuristen piirteidensä perusteella. Kolmas ryhmä muodostui nenetsien ja Komin ižmalaisten sekoittuessa. He pitävät itseään nenetseinä mutta puhuvat komin kieltä.
Asuinalueet ja lukumäärät
Nenetsejä asui vuonna 2010 esimerkiksi seuraavilla alueilla: Jamalin Nenetsiassa (29 772 henkilöä), Nenetsiassa (7 504), Krasnojarskin aluepiirissä (sis. Taimyr: 3 633), Hanti-Mansiassa (1 438), Arkangelin alueella (ilman Nenetsiaa: 516), Komissa (503) ja Tjumenin alueella (ilman Jamalin Nenetsiaa ja Hanti-Mansiaa: 411). Myös esimerkiksi Murmanskin alueella ja Pietarissa asuu nenetsejä.
Cristiano Ronaldo
Kausi 2013–2014
18. elokuuta 2013 hän teki 200. esiintymisensä Real Madridin paidassa kotiottelussa Real Betisiä vastaan. Hän avasi kauden maalitilinsä kolmannessa sarjaottelussa 1. syyskuuta 2013 Athletic Bilbaota vastaan. Kuukausien spekuloinnin jälkeen 15. syyskuuta 2013 Ronaldon jatkosopimus julkaistiin ja se ulottui kesään 2018 asti. Hänen nettopalkkansa nousi uuden sopimuksen myötä 17 miljoonaan euroon kaudessa, joka teki hänestä maailman parhaiten palkatun jalkapalloilijan.
Nenetsit
Elinkeinot
Nenetsien perinteistä elämänmuotoa uhkaavat öljy- ja kaasuteollisuus, jotka vievät runsaasti nenetsien laidun- ja metsästysalueita sekä pilaavat kalavesiä.
Cristiano Ronaldo
Kausi 2013–2014
11. helmikuuta 2014 pelatussa Copa del Reyn välierien toisessa osaottelussa Atlético Madridia vastaan Ronaldo onnistui kaksi kertaa maalinteossa. Hän ohitti maaleillaan, yhteensä viisi, Luis Aragonésin historian parhaana maalintekijänä Copa del Reyn kohtaamisissa madridilaisseurojen välillä. 7. peliminuutilla tehty osuma rangaistuspotkusta tiesi Ronaldon onnistuneen uransa aikana maalinteossa ottelun jokaisen peliminuutin kohdalla. tarkoitti 26. helmikuuta 2014 hän teki kaksi maalia saksalaista Schalke 04:ää vastaan Mestarien liigan neljännesvälierien ensimmäisessä osaottelussa, jonka espanjalaiset voittivat lopulta numeroin 6–1. Ronaldosta tuli samalla ensimmäinen pelaaja kilpailun historiassa, joka on onnistunut tekemään kymmenen maalia tai enemmän kolmella perättäisellä Mestarien liigan kaudella. pienoiskuva|vasen|upright|Ronaldo paikallisottelussa [[Club Atlético de Madrid|Atlético Madridia vastaan syyskuussa 2013.]] 15. maaliskuuta 2014 Ronaldo teki kauden 25 maalinsa ottelussa Málagaa vastaan ja samalla hänestä tuli pääsarjahistorian ensimmäinen pelaaja, joka on onnistunut tekemään vähintään 25 maalia viidellä perättäisellä sarjakaudella. Kolme päivää myöhemmin pelatussa Mestarien liigan toisessa osaottelussa Schalke 04:ää vastaan hän teki jälleen kaksi maalia ja rikkoi samalla oman henkilökohtaisen kausiennätyksensä (12). Mestarien liigan kauden aikana tehty maaliennätys oli Lionel Messin nimissä (14), jonka rikkomisesta Ronaldo oli vielä kahden maalin päässä (13). 29. maaliskuuta 2014 Rayo Vallecanoa vastaan Ronaldo sivusi Messin tekemää ennätystä onnistuen maalinteossa kymmenennessä perättäisessä ottelussa.
MM-kilpailut 2018
Ronaldo pelasi Venäjän MM-kilpailuissa 2018 Portugalin kaikki neljä ottelua. Hän teki kolme maalia Espanjaa ja yhden Marokkoa vastaan.
Lalli
Pyhän Henrikin legenda ja Piispa Henrikin surmavirsi
Matkallaan piispa Henrik oli käynyt vierailulla Lallin kotona tämän ollessa poissa. Piispa oli tarinan mukaan ottanut ruokaa, olutta ja heiniä ja maksanut niistä korvauksen. Isännän palattua Lallin vaimo Kerttu (Gertrud) väitti piispan väkipakolla ottaneen tarpeet maksamatta niistä mitään. Raivostunut Lalli lähti kirves kädessään veljiensä Pentin ja Olavin kanssa piispan reen perään. Köyliönjärven jäällä he surmasivat Henrikin. Surmavirren eri versiot ja perimätieto on julkaistu Suomen kansan vanhat runot -sarjan Varsinais-Suomea käsittelevässä osassa.
Faros (saari)
Maantiede
pienoiskuva|vasen|Ennallistus [[Faroksen majakka|Faroksen majakasta.]] Saaren mantereeseen yhdistänyt kannas tunnettiin sen pituuden mukaan nimellä Heptastadion (”Seitsemän stadionia” = n. 1,5 km). Kannaksen kummassakin päässä oli aukko, josta laivat saattoivat kulkea, ja niiden yli kulki nostosillat. Saaren ja Heptastadionin kummallekin puolelle jäi satamalahti, itäpuolelle Suuri satama ja länsipuolelle Eunostoksen satama. Faroksen majakka sijaitsi saaren koilliskärjessä vastapäätä Suuren sataman lahden itäpuolen aallonmurtajan päätä, joka sijaitsi Lokhiaksen niemen kärjessä ja tunnettiin nimellä Farillon.
Historia
Myöhempinä aikoina Heptastadionilla kulki talojen reunustama katu, ja myös Faros itsessään muuttui Aleksandrian kaupunginosaksi. Eniten asutusta oli saaren etelälaidalla. Vielä kauan sen jälkeenkin kun Faros oli yhdistetty mantereeseen siitä puhuttiin kuitenkin edelleen saarena. Saaren asukkaasta käytettiin etnonyymiä Farios.
Mountain cur
Ulkonäkö
Sallitut väritykset ovat: - keltainen - punainen - ruskea - sininen - brindle - musta - mikä tahansa perusväreistä tan-merkein - mikä tahansa perusväreistä valkoisin merkein - mikä tahansa perusväreistä brindle-merkein
Vornantie
Vornantie on museotie Lieksan ja Joensuun rajalla. Se kulkee Lieksan Vornasta yhdystielle 15832 Joensuun puolelle ja on osa yhdystietä 5077 eli Vornan maantietä. Maantien rakennuttivat venäläiset pikkuvihan aikana 1741–1743. Tienrakennus saatettiin päätökseen Turun rauhan solmimisen aikoihin 1743. Tien varrella taisteltiin Suomen sodan yhteydessä 8. lokakuuta 1808. Vornan taistelun muistomerkki on museotien varrella. Maantie liittyy maisemallisesti ja kulttuurihistoriallisesti vahvistettuun suojelualueeseen.
Jarkko Perttula
Jarkko Perttula (s. 23. maaliskuuta 1978) on suomalainen uransa lopettanut pesäpalloilija. Perttula pelasi Superpesistä kaudet 1995-2009. Hän edusti urallaan Superpesiksessä Siilinjärven Pesistä, Sotkamon Jymyä, Puijon Pesistä, Kiteen Palloa ja Joensuun Mailaa. Sotkamon Jymyssä pelatessaan Perttula saavutti SM-hopean kaudella 2000. Perttula pelasi urallaan kuusi Itä-Länsi-ottelua vuosina 1999, 2000 ja 2003-2006. Perttula pelasi sisäpelissä vaihtajana tai etenijänä ja ulkokentällä kopparina. Perttula pelasi urallaan 337 Superpesiksen runkosarjaottelua. Näissä hän löi kuusi kunnaria ja 46 tavallista juoksua, toi 387 juoksua ja keräsi 1642 kärkilyöntiä. Perttula pelasi urallaan 55 Superpesiksen ylempää pudotuspeliottelua. Näissä hän löi yhden kunnarin ja kolme tavallista juoksua, toi 45 juoksua ja keräsi 305 kärkilyöntiä. Perttula pelasi urallaan 14 Superpesiksen karsintasarjan ottelua. Näissä hän löi neljä tavallista juoksua, toi 28 juoksua ja keräsi 84 kärkilyöntiä.
Neglect
Neglect on neurologinen oireyhtymä. Potilas toimii aivan kuten ympäristön ja oman kehon toinen puoli olisi lakannut olemasta hänelle olemassa. Neglect on huomattavasti yleisempi ja vaikeampi oikean kuin vasemman aivopuoliskon vaurioissa. Tyypillisen potilaan koko havaintokenttä ja tarkkaavuus on suuntautunut samalle puolelle, jossa aivovaurio sijaitsee. Neglectiin liittyy monesti sairaudentunnon puuttuminen.
Oliver Sacks
Antropologi Marsissa
Vuonna 1995 Oliver Sacks julkaisi kirjansa An Anthropologist on Mars: Seven Paradoxical Tales (suom. Antropologi Marsissa: Seitsemän paradoksaalista tarinaa, 2006). Siinä Sacks kuvaa seitsemän henkilön sopeutumista erilaisiin neurologisiin tiloihin, kuten väri­näön täydelliseen menetykseen, näön palauttamiseen, muistinmenetykseen, autismiin ja Touretten oireyhtymään. Sacks ei jää vastaanottohuoneeseen vaan seuraa tarinoittensa henkilöitä näiden omaan maailmaan ja avaa sen kunnioittavasti ja syvällisesti myös lukijalle.
Kirjan kaksi viimeistä tarinaa käsittelevät autismia. Nuori englantilainen Stephen Wiltshire on autisti, jolla on erityislahjakkuus: hän pystyy yhdellä lyhyellä vilkaisulla tallentamaan muistiinsa esim. jonkin rakennuksen yksityiskohdat ja toistamaan näkemänsä pikkutarkasti piirroksissaan. Kirjan päätösluku kertoo kuuluisasta autistista Temple Grandinista, joka sosiaalisesta rajoittuneisuudestaan huolimatta on noussut äärimmäisen vaikeista oloista eläintieteiden apulaisprofessoriksi Coloradon yliopistoon ja suunnittelee yksityisyrittäjänä päätoimensa ohella karjankasvatuslaitoksia ja teurastamoita.
Galilea
Alueen asukkaita galilealaisia halveksittiin aiemmin heidän sekarotuisuutensa ja kielimurteensa takia. Jeesus tunnetaan galilealaisena.
Autobahn A1 (Sveitsi)
Reitti
Autobahn A1 kulkee samaa reittiä useiden muiden moottoriteiden kanssa:
Livar Nysted
Nysted kuului vuonna 2013 kolmihenkiseen miehistöön, joka ylitti Intian Valtameren Australiasta Mauritiukselle ennätysajassa. He soutivat 5 801 kilometrin matkan 57 päivässä ja 16 tunnissa.
Tulityökortti
Tulityökortti on todistus tulitöiden turvallisuustutkinnon suorittamisesta. Turvallisuustutkinnon suorittamisesta saa tulityökortin, joka on saatavana myös mobiiliversiona. Kortilla voi osoittaa pätevyyden tulityömenetelmiin liittyvien vaarojen tunnistamiseen.
Tulitöissä koulutussuorituksia on tähän mennessä yli 1,74 miljoonaa koulutussuoritusta.
Brad McCrimmon
Boston Bruins varasi McCrimmonin varausvuorolla 15 vuonna 1979.
Guamatelaceae
Guamatelaceae on koppisiemenisten Crossosomatales-lahkoon kuuluva kasviheimo, jossa on vain yksi laji: Guamatela tuerckheimii.
Kaisareion (Aleksandria)
Rakennus
Temppeli sijaitsi antiikin lähteiden mukaan lähellä kaupungin satamaa. Filonin mukaan se oli rakennettu ympäristöään korkeammalle paikalle, ja näkyi siksi hyvin. Ulkonäöltään temppeli muistutti Rooman julkisia rakennuksia. Rakennuskokonaisuuteen kuului varsinaisen temppelin lisäksi propylaion, ulkoilmahuoneita, kirjasto ja puutarha, ja se oli koristeltu rikkaasti kulta- ja hopeapatsain sekä maalauksin. Siihen liittyi myös suuri avoin tila, johon antiikin lähteet viittaavat nimillä Forum Julium, Forum Augusti ja Sebaste Agora.
Riboflaviini
Liikasaanti
Riboflaviini erittyy pääosin virtsassa. Syötäessä sitä suuri annos (esimerkiksi B-vitamiinitabletti) virtsa värjäytyy väliaikaisesti kellertäväksi, mutta tämä on vaaratonta. Lääketieteellinen termi tilalle on flavinuria.
Eläimillä
pienoiskuva|Kananpojan halvaantuneet jalat riboflaviinipuutoksessa. Eläinten puutosoireet ovat osin samankaltaiset kuin ihmisillä. Rotilla ja sioilla oireita ovat mm. karvan lähtö, ihotulehdukset, hilseily ja harmaakaihi. Sioilla on myös munuaistulehduksia ja lisämunuaisten verenvuotoa. Kanoilla mm. muninta vähenee, ja kananpojille voi kehittyä koukussa olevat halvaantuneet jalat hermovaurioiden takia. Ankat kuolevat pian puutokseen. Koirilla oireita ovat mm. ihotulehdus, sydämen harvalyöntisyys, rytmihäiriöt, ataksia, harmaakaihi ja hengityksen pysähtyminen. Reesusmakakit laihtuvat, saavat iho-oireita, anemian ja kuolevat 2–6 kk kuluttua riboflaviinin saannin loppumisesta.
Kemia
Riboflaviinin hajoamistuotteet ovat moninaisia ja hajoamistuoteseosten koostumus riippuu hajoamisolosuhteista. Joitakin hajoamistuotteita ovat 8-hydroksimetyyliriboflaviini (CAS-numero 52134-62-0), jota muodostuu hapettumalla; lumikromi (CAS 1086-80-2), jota muodostuu lähinnä happamassa valon vaikutuksesta; lumiflaviini (CAS 1088-56-8), jota muodostuu emäksisissä oloissa valon mahdollisesti vaikuttaessa samanaikaisesti; diasetyyli, jota muodostuu valossa hapekkaissa oloissa.
Kuljetus
Raskauden aikana ihmisillä ja joillain muillakin eläimillä muodostuu spesifisiä riboflaviinia sitovia proteiineja. Nämä ovat tärkeässä roolissa sikiön kehityksessä ja tiettävästi kuljettavat sikiölle riboflaviinia.
Historia ja nimet
P. György, Richard Kuhn ja Theodor Wagner-Jauregg (1857–1940) eristivät vuonna 1933 keltaisen aineen maidosta. Pian he nimesivät sen laktoflaviiniksi (nykyään riboflaviini). Pääte tulee latinan kielen sanasta keltainen, flavus. Englanninkielisen sanan flavin päätteellä -in György ja kollegat halusivat kertoa, että aineessa on typpeä (vrt. amine). Pian eri lähteistä eristettiin lisää keltaisia pigmenttejä: kananmunasta eristettyä väriainetta kutsuttiin ovoflaviiniksi, maksasta eristettyä ainetta hepatoflaviiniksi jne.
Jouni Mäki
Ulkopelissä Mäki pelaa kopparina.
Mestari-Heikin maja
Mestari-Heikin maja on Ilveskorven kylässä Vihannissa sijaitseva luonnonkivistä rakennettu asumus jonka rakensi omaksi asunnokseen Mestari-Heikiksi kusuttu Heikki Kilpua-Myllymäki (1854–1934) sen jälkeen kun hänen entinen asuntonsa oli tuhoutunut tulipalossa. Mestari-Heikki asui majassaan kesäisin ja talvisin hän asusteli lähiseudun taloissa. Hän työskenteli nuoruudessaan paimenena ja myöhemmin hän tuli tunnetuksi erityisesti uudispellon raivaajana ja suurien suo-ojien kaivajana. Hän kaivoi muun muassa yksin 4–5 kilometriä pitkän kuivatusojan Leinosenjärvestä Vihanninjokeen. Heikki sai 1928 Oulun Talousseuran 100-vuotisjuhlissa raivauspalkinnon tunnustuksena työstään.
Majan oviaukon vieressä on suuri luonnonkivi joka muodostaa osan majan seinästä. Oviseinän yläosa on lasia. Majan jyrkkä vesikatto on tehty pitkistä leveistä päreistä. Majassa on kaksi huonetta ja kolme tulisijaa.
Kversitroni
thumb|250px|Kversitronin rakenne Kversitroni on keltainen väriaine. Kversitronin aglykoni on kversetiini ja siihen kiinnittyvä sokeriosa (glykoni) on ramnoosi (luonnossa esiintyvä deoksi-sokeri, joka voidaan luokitella joko metyyli-pentoosiksi tai 6-deoksi-heksoosiksi). Kversitronia voidaan eristää pohjoisamerikkalaisen mustatammen kaarnasta. Kversitroni ei liukene lämpimään veteen ja kuumaankin veteen hyvin vähän, mutta hyvin alkoholeihin.
Otome-peli
Angelique (1994, Koei) on käytetty esimerkkinä lajityypin ensimmäisestä pelistä. Pelin on tehnyt ryhmä joka koostuu täysin naisista.
Holhous
Holhous tarkoittaa oikeudellista asemaa sekä toimia, joita tehdään vajaavaltaisen henkilön oikeudellisten tai taloudellisten olosuhteiden hoitamiseksi tilanteessa, joissa holhottava ei kykene niistä suoriutumaan. Suomessa holhoojaa kutsutaan laissa edunvalvojaksi ja holhottavaa hänen päämiehekseen.
Holhous-sanaa voidaan käyttää myös kielikuvana tarkoittamaan liiallista huolehtimista toisesta ihmisestä.
South Club
Muodostuminen
Sen jälkeen kun Nam Tae-hyun lähti edellisestä bändistään (Winner) 25. marraskuuta, 2016, hän päätti jatkaa musiikkiuraansa perustamalla bändin. Tae-hyun sitten julkaisi rekrytointitiedotteen verkossa, Ja lopulta tapasi tulevan bändikaverinsa Kim Eui-myeongin. Kim Eui-myeong myöhemmin esitteli Nam Tae-hyunin hänen muusikkoystävilleen: Kang Kun-ku, Jang Won-young, ja Choi Yun-hee. Yhdessä he perustivat viisihenkisen yhtyeen.
2017: Kaiken Alku, 90
South Club debytoi 26. Toukokuuta 2017, heidän ensimmäisellä singlellä "Hug Me", melankolinen laulu, joka ilmaisee ihmisten yksinäisyyttä. Heidän ensimmäinen single sai hyvän vastaanoton faneilta, sekä muilta artisteilta. Sieltä lähtien yhtye alkoi esiintymään monissa eri tapahtumissa ja festivaaleissa. 18. kesäkuuta, South Clubilla oli heidän ensimmäinen julkinen lavaesiintyminen musiikifestivaalilla "Smile, Love,Weekend", jossa he esittivät lauluja heidän valmistelemaa EP`tä varten. Heidän ensimmäinen seitsemän kappaletta sisältävä EP "90 " julkaistiin 27.kesäkuuta. South Club kuvaa heidän musiikkityyliänsä vaihtoehtoisena rokkina jonka pohjana on blues.Albumin julkaisun yhteydessä  he julkaisivat kolme musiikkivideota. "Dirty House" (더러운 집), "I Got the Blues" sekä "Liar". He puhuivat vapaudesta ja nuoruudesta heidän kappaleissaan. Heidän musiikkityyliä on voimakkaasti innoittanut rock-bändit 90-luvulta, kuten Nirvana.
Ginga eiyū densetsu
Sarjaa tehtiin aluksi 110 25-minuuttista osaa. Niitä julkaistiin vuosina 1988–1997. Osat julkaistiin aluksi suoraan videolle, vaikka ne näytettiinkin myöhemmin televisiossa. Tämän jälkeen on myös tehty kolme elokuvaa ja kaksikautinen spinoff-sarja.